የአሰልጣኞች አስተያየት | ባህር ዳር ከተማ 2-0 ደደቢት
“ከእግር ኳሱ በዘለለ የነበረው የሁለቱ ክልሎች መጥፎ ነገር ተቀርፎ በየራሳቸው ሜዳ መጫወት መጀመራቸው ከውጤቱ ጉን ለጎን አስደስቶኛል። የባህር ዳር ህዝብም እንግዳ ተቀባይነቱን ያሳየበት ተጋጣሚ ቡድንም በስነስርዓት ተጫውቶ በሰላም የሄደበት በመሆኑ በጣም ደስተኛ ነኝ።”“እንደታየው በሙሉ 90 ደቂቃው አጥቅተን ሁለት ጎሎችን አስቆጥረን አሸንፈናል። ነገር ግን ብዙ የግብ ማግባት አጋጣሚዎችን ፈጥረን አምክነናል። ቡድኔ አንዳንድ ነገር እንደሚቀረው ባውቅም ወደ ፊት ያሉብንን ክፍተቶች አስተካክለን በየጨዋታው የተሻለ ሆኖ ለመቅረብ እንሞክራለን።”“ጎሎችን ካስቆጠርን በኋላ ወደ ኋላ አፈግፍገን ለመጫወት የሞከርነው ጉልበታችንን ለመቆጠብ ነው። ሀሙስ ወደ መቐለ ተጉዘን ከወልዋሎ ዓዲግራት ዩኒቨርስቲ ጋር ጨዋታ አለብን። ስለዚህ አቅማችንን መሰብሰብ እንዳለብን በማመናችን ነው እንደ አጀማመራችን ያልቀጠልነው።”“እኔን ደስ ያላሉኝ ነገሮች አሉ ወደ ፊት ይፋ የማደርጋቸው። እኔን የወከለኝ የባህር ዳር ህዝብ ነው። ህዝቡ የሚፈልገውን ነገር ደግሞ በትክክል ነው መስራት የምፈልገው። በትክክል መስራት የማልችል ከሆነ ደግሞ የቡድኑን ውጤት ማበላሸት ስለማልፈልግ ራሴን አገላለው። በቡድኑ ማኔጅመንት ደስተኛ ነኝ ነገር ግን ወስጣችን ያሉ ነገሮች ስላሉ ከቡድኑ ማኔጅመንት ጋር ተነጋግረን ችግሮችን ለመፍታት እንሞክራለን።”“ደደቢቶች ጥሩ ናቸው። ወደ ፊት ለመሄድ ይፈልጋሉ ነገር ግን እኛ በሜዳችንም እንደመጫወታችን እና ጠንካራ እንደመሆናችን ብልጫ ወስደን አሸንፈናቸው ወጥተናል።”“እግር ኳስ ዋናው ቁምነገሩ ጎል ጋር የመድረሱ ጉዳይ ነው። ተጨዋቾቼ ጎል ጋር ደርሰው የፈለጉትን ያድርጉ፤ ያንን ደግሞ እኛ እናርማለን። ዛሬም በተደጋጋሚ ወደ ተጋጣሚ ግብ ክልል እንደርስ ነበር፤ ነገር ግን ኳሶችን አምክነናል። ወደ ፊት ግን ይህንን ችግር እናስተካክላለን።”“በመጀመሪያ ደረጃ ሁለቱም ክልሎች ተስማምተው ጨዋታዎችን በየሜዳችን ማድረግ ስለጀመርን በደደቢት እግር ኳስ ክለብ ስም በጣም ማመስገን እፈልጋለው።”“ጨዋታው ሁለት መልክ ነበረው። ከእረፍት በፊት በተለይ በመጀመሪያዎቹ 25 ደቂቃዎች ተጋጣሚያችን ተጭኖን ነበረ የተጫወተው ቢሆንም ግን ሲሰነዘሩብን የነበሩትን ጫናዎች ተቋቁመን ወደ ራሳችን ቅኝት ገብተን ለመጫወት ሞክረናል። ነገር ግን በአጋጣሚ ራሳችን ላይ ጎል አስቆጥረናል። ከእረፍት በኋላ ደግሞ በተለይ መሃል ሜዳውን ተቆጣጥረን በ15 ደቂቃዎች ውስጥ ጎሎችን ለማስቆጠር ነበር የሞከርነው። ነገር ግን ተመሳሳይ ስህተት ፈፅመን ጎል ተቆጥሮብናል።”“ከእረፍት በፊት እንደታየው ብልጫ ተወስዶብናል። ይህ ደግሞ የሆነው አንደኛ በሜዳውም ስፋት ሲሆን ሁለተኛ ደግሞ ተጋጣሚያችን ጥቃቶችን ሲሰነዝርብን የነበረው በመስመር በኩል በመሆኑ ነው። ስለዚህ ይህንን ነገር ለመከላከል መሀል ሜዳ ላይ ለውጦችን አድርገን ጥሩ ተንቀሳቅሰናል።”“ከፊት አንድ አጥቂ ነበር አድርገን የተጫወትነው። የነበረን የአጥቂ ክፍል ደግሞ ከልምድ እና ከተለያዩ ምክንያቶች ድክመቶች ነበሩበት፤ ቢሆንም ግን አስበን የነበረው የግብ እድሎችን ከአማካይ ተጨዋቾቻችን ለማግኘት ነበር። በአጠቃላይ ግን ሽግግሮች ላይ ክፍተቶች ስለነበሩብን ጎሎችን ማስቆጠር አልቻልንም።”“ከገባንበት ጊዜ ጀምሮ እስካሁን የተደረገልን ነገር ጥሩ ነው። በዚህ አጋጣሚ ለባህር ዳር ህዝብ ምስጋናዬን ማቅረብ እፈልጋለው። በሜዳም ላይ የነበረው ድጋፍ ጥሩ ነበር። ደጋፊው የራሱን ቡድን እየደገፈ ተቃራኒ ቡድኑን እያበረታታ ስለነበር ጥሩ ነው፤ በዚሁ ይቀጥል።”